Den 52-årig kvinde fra Arden-området har tidligere overnattet i Rold Skov, men denne gang kunne hun ikke finde hjem. Det var kvindens søn, der efterlyste kvinden til politiet, da han ikke havde hørt fra hende. På det tidspunkt havde kvinden været i skoven mellem en til to dage. Nordjyllands Politi sendte flere patruljer og hundepatruljer til Hulemosevej, hvor man havde sporet kvindens mobiltelefon til at være i nærheden. - På et tidspunkt lykkedes det os, at ringe kvinden op, hvor hun fortalte, at hun kunne høre udrykningssignalerne, og på den måde fandt en patrulje kvinden, siger Bent Højgaard, vagtchef ved Nordjyllands Politi. Kvinden blev fundet omkring klokken 23.00, men havde det, på trods af kolde og våde fødder og hænder, godt. Og der var ikke behov for en ambulance. Politiet havde også rekvireret en helikopter til stedet, men den nåede ikke frem, før patruljen havde fundet kvinden.

Referat:
En 52-årig kvinde var torsdag faret vild i Rold Skov. Politiet sendte derfor både patruljer og hundepatruljer ud for at finde hende.